1. pielikums

# Konvencijas reglaments

**I nodaļa**

**Kopīgie noteikumi**

20-001. pants

Sūtījumi, kuriem jāveic muitas pārbaude

Grozīts 2.2. punkts:

2.2. **Saskaņā ar 08-002. pantu** muitas datus, kas norādīti saskaņā ar instrukcijām par CN 22 vai CN 23 muitas deklarāciju, tostarp sūtītāja un adresāta vārdu un adresi, galamērķa valsts izraudzītajam operatoram nosūta elektroniski atbilstīgi *UPU* ***EDI* ziņojumu** standartam M33 (*ITMATT* V1). Sūtījuma nodošanas valsts izraudzītais operators visus šos datus vai to daļu izvešanas nolūkā var nodot sūtījuma nodošanas valsts muitas pārvaldei, un galamērķa valsts izraudzītais operators visus šos datus vai to daļu ievešanas nolūkā var nodot galamērķa valsts muitas pārvaldei.

20-002. pants

Maksa par sūtījumu uzrādīšanu muitai

Pievienots jauns 1.2. punkts un grozīts 2.3. punkts:

**1.2. Ja nav noslēgta īpaša vienošanās, maksu no adresāta iekasē galamērķa valsts izraudzītais operators. Taču tad, ja sūtījumus adresātam izsniedz bez maksas un nodevām, maksu par sūtījuma uzrādīšanu muitai galamērķa valsts izraudzītā operatora vārdā iekasē sūtījuma nodošanas valsts izraudzītais operators.**

2.3. Ja nav noslēgta īpaša vienošanās, maksu **no adresāta iekasē galamērķa valsts izraudzītais operators**. Taču tad, ja **sūtījumus** adresātam izsniedz bez maksas un nodevām, maksu par sūtījuma uzrādīšanu muitai galamērķa valsts izraudzītā operatora vārdā iekasē sūtījuma nodošanas valsts izraudzītais operators.

34-002. pants

Norēķini. Vispārējie noteikumi

Pievienots jauns 3.1 punkts:

**3.1 Attiecībā uz 2020. gadu gadījumos, kad var būt piemērojami divi gala norēķinu tarifu kopumi, izraudzītais operators kreditors var izveidot vienu veidlapu komplektu norēķiniem par laika posmu no 2020. gada janvāra līdz 2020. gada jūnijam un otru komplektu norēķiniem par laika posmu no 2020. gada jūlija līdz 2020. gada decembrim; alternatīvs risinājums ir aprēķināt salikto gala norēķinu tarifu norēķiniem par visu 2020. gadu.**

34-011. pants

Vēstuļu pasta sūtījumi. Gala norēķinu pagaidu maksājumi

Pievienots jauns 1.1 punkts:

**1.1 Attiecībā uz 2020. gadu pagaidu maksājumus aprēķina, pamatojoties uz pagaidu gala norēķinu tarifiem, kas ir piemērojami laika posmā no 2020. gada janvāra līdz 2020. gada jūnijam.**

# II nodaļa

**Vēstuļu korespondences reglaments**

17-104. pants

Izmēra ierobežojumi

Grozīts 1. punkts un pievienots jauns 3.1 punkts:

1. Izmēra ierobežojumi sūtījumiem, izņemot pastkartes**,** aerogrammas **un sīkpakas**, ir šādi:

1.1. un 1.2. punkts (Bez izmaiņām.)

**3.1 Sīkpaku izmēra ierobežojumi ir šādi:**

**3.1.1. maksimālais izmērs: garuma, platuma un augstuma summa: 900 mm, bet lielākais izmērs nedrīkst būt lielāks par 600 mm (pielaide 2 mm); ruļļa formā – summa, ko iegūst, garumam pieskaitot diametru, kas reizināts ar divi, – 1040 mm, bet lielākais izmērs nedrīkst būt lielāks par 900 mm (pielaide 2 mm);**

**3.1.2. minimālais izmērs: 105 x 148 mm (pielaide 2 mm);**

17-107. pants

Katrai sūtījumu kategorijai piemērojamie īpašie noteikumi

Grozīts 7. punkts:

7. M maisi

7.1.–7.5. punkts (Bez izmaiņām.)

7.6. Izraudzītie operatori M maisiem izmanto viena svītrkoda identifikatoru, kas atbilst *UPU* ziņojumu standartam S10, lai nodrošinātu pārrobežu muitas **iepriekšēju elektronisko datu sniegšanu atbilstīgi *UPU* ziņojumu standartam M33 (*ITMATT* V1)**. Taču šāda identifikatora esamība nenozīmē to, ka tiek nodrošināts piegādes apstiprinājuma pakalpojums. Identifikatoram jābūt attēlotam sūtījuma priekšpusē, un tas nedrīkst aizklāt citas pakalpojumu norādes, marķējumu zīmes vai adreses datus.

**7.6.1 Saskaņā ar 08-002. pantu izraudzītie operatori iegūst iepriekšējus elektroniskos datus un savstarpēji apmainās ar tiem. Šie dati ir tādi paši kā attiecīgajā *UPU* muitas deklarācijā ietvertā informācija, un tiem ir jāatbilst *UPU EDI* ziņojumu standartam M33 (*ITMATT* V1).**

17-131. pants

Elektroniska informācijas apmaiņa pasta procesu nodrošināšanai

Pievieno jaunu 0.1.3. punktu:

**0.1.3. Saskaņā ar 08-002. pantu izraudzītie operatori vienādā mērā nodrošina, ka S10 sūtījumu identifikatori visiem sūtījumiem, kuros ir ievietotas preces, ir iekļauti *PREDES* elektroniskajā paziņojumā (*UPU EDI* ziņojumu standarts M41), ko nosūta galamērķa valsts izraudzītajam operatoram.**

19-101. pants

Nepareizi pieņemtu sūtījumu apstrāde

Grozīts 2. punkts un pievienots jauns 3.1 punkts:

2. Sūtījumus, kuros ir priekšmeti, kas minēti Konvencijas **19. panta 2. punktā,** 19. panta 3.1. punktā **un 19. panta 3.2. punktā**, un kuri ir **nepareizi pieņemti, apstrādā** saskaņā ar tiesību aktu noteikumiem, kuri ir spēkā tā sūtījuma nodošanas, tranzīta vai galamērķa valsts izraudzītā operatora valstī, kas konstatējis attiecīgos priekšmetus.

**3.1 Galamērķa valsts izraudzītais operators ir pilnvarots atbilstīgi savos noteikumos paredzētajiem nosacījumiem nogādāt adresātam neapdrošinātu sūtījumu, kas ir nodots valstī, kurā atzīst apdrošināšanu, un satur Konvencijas 19. panta 6.1. punktā minētos priekšmetus. Ja piegāde nav atļauta, sūtījumu nosūta atpakaļ sūtītājam.**

30-112. pants. (A grozījums)

Gala norēķinu tarifu pārskatīšanas mehānisms

Grozīts 6. punkts:

6. Attiecīgās sūtījumu plūsmas jauno gala norēķinu tarifu aprēķina *SDR* vienībās šādi: tarifs par kilogramu = (sūtījumu vidējais skaits vienā kg, reizināts ar tarifu par sūtījumu, kas noteikts 30. panta 4.**1**, 4.**2** un 5. punktā) + tarifs par kilogramu, kas noteikts 30. panta 3., 4.**1**, 4.**2** un 5. punktā. Sūtījumu skaitu vienā kilogramā iegūst, veicot 5. punktā minēto statistisko novērošanu.

30-112. pants (B grozījums)

Gala norēķinu tarifu pārskatīšanas mehānisms

Grozīts šā panta 1., 6. un 7. punkts:

1. Izraudzītais operators, kura nosūtīto vai saņemto pasta sūtījumu plūsma ir lielāka par plūsmas robežvērtību, kas noteikta Konvencijas 29. panta 17. punktā (izņemot M maisus), var lūgt, lai attiecīgais izraudzītais operators izmanto tālāk izklāstīto tarifa pārskatīšanas mehānismu, tādējādi nosakot jaunu, attiecīgajai plūsmai atbilstīgu gala norēķinu tarifu. Šo prasību var izteikt, ņemot vērā turpmāk minētos nosacījumus:

1.1. ja mērķsistēmas izraudzītais operators konstatē, ka no pārejas sistēmas izraudzītā operatora saņemto sūtījumu vidējais skaits kilogramā (*IPK*) ir lielāks par **12**;

1.2. ja pārejas sistēmas izraudzītais operators konstatē, ka citam izraudzītajam operatoram nosūtīto sūtījumu vidējais skaits kilogramā ir mazāks par **7**;

1.2.1. (Bez izmaiņām.)

1.3. ja pārejas sistēmas izraudzītais operators konstatē, ka no cita izraudzītā operatora saņemto sūtījumu vidējais skaits kilogramā ir lielāks par **12**;

1.4. (Bez izmaiņām.)

6. Attiecīgās sūtījumu plūsmas jauno gala norēķinu tarifu aprēķina *SDR* vienībās šādi: tarifs par kilogramu = (sūtījumu vidējais skaits vienā kg, reizināts ar tarifu par sūtījumu, kas noteikts 30. panta 4.1, 4.2 un 5. punktā) + tarifs par kilogramu, kas noteikts 30. panta 3., 4.1, 4.2 un 5. punktā. Sūtījumu vidējo skaitu vienā kilogramā nosaka, veicot **4**. punktā noteikto statistisko novērošanu.

7. Ja sūtījumu vidējais skaits vienā kilogramā ir **7**–**12** sūtījumi, tad attiecīgajai sūtījumu plūsmai nākamajā kalendārajā gadā piemēro Konvencijas 30. panta 5. punktā paredzēto tarifu. Kalendārajā gadā, kurā sūtījumu vidējais skaits kilogramā ir **7**–**12** sūtījumi, gala norēķinu tarifa aprēķināšanai izmanto sūtījumu vidējo skaitu vienā kilogramā, kas iegūts, veicot statistisko novērošanu. Turklāt, ja sūtījumu vidējais skaits kilogramā, kas iegūts, veicot **4**. punktā minēto statistisko novērošanu, visā kalendārajā gadā ir **7**–**12** sūtījumi, statistisko novērošanu attiecībā uz sūtījumu skaitu kilogramā pārtrauc līdz laikam, kad ir izpildīti statistiskās novērošanas nosacījumi un statistiskā novērošana tiek atsākta.

30-116. pants

Statistikas datu vākšana par pasta sūtījumu apmaiņu starp mērķsistēmas valstu izraudzītajiem operatoriem

Grozīts 1. punkts:

1. Lai iegūtu informāciju par pasta sūtījumu apmaiņu starp mērķsistēmas valstu izraudzītajiem operatoriem **pirms 2010. gada**, vāc statistikas datus. Tomēr, lai izvairītos no statistiskās novērošanas izmaksām par neliela apjoma apmaiņu **starp mērķsistēmas valstu izraudzītajiem operatoriem pirms 2010. gada**, sūtījumu vidējo skaitu kilogramā starp mērķsistēmas valstu izraudzītajiem operatoriem izmanto tikai pasta sūtījumu plūsmām, kuras ir mazākas par noteiktu robežvērtību, **ja** abi izraudzītie operatori **par to vienojas**. Pasta darbības padome nosaka piemērojamo robežvērtību un vidējo sūtījumu skaitu kilogramā.

# III nodaļa

**Pasta paku reglaments**

17-210. pants

Procedūras, kas jāpilda sūtītājam

Grozīts 3. punkts:

3. **Saskaņā ar 08-002. pantu** muitas datus, kas norādīti saskaņā ar instrukcijām par CN 23 muitas deklarācijām, tostarp sūtītāja un adresāta vārdu, uzvārdu un adresi, galamērķa valsts izraudzītajam operatoram **nosūta** elektroniski **atbilstīgi *UPU EDI* ziņojumu standartam M33 (*ITMATT* V1)**.

Sūtījuma nodošanas valsts izraudzītais operators visus šos datus vai to daļu izvešanas nolūkā var nodot sūtījuma nodošanas valsts muitas pārvaldei, un galamērķa valsts izraudzītais operators visus šos datus vai to daļu ievešanas nolūkā var nodot galamērķa valsts muitas pārvaldei.

17-216. pants

Elektroniska informācijas apmaiņa pasta procesu nodrošināšanai

Grozīts šā panta 1. un 2.1 punkts:

1. **Izraudzītie operatori sniedz** sūtījuma virzības un izsekošanas informāciju, izmantojot *UPU EDI* ziņojumu standartu M40 (*EMSEVT* *V3*), par **visām** no valsts teritorijas izejošajām un tajā ienākošajām pakām un nodrošina, ka datu apmaiņa notiek ar visiem iesaistītajiem partnervalstu izraudzītajiem operatoriem. Uz nosūtītajiem *EMSEVT* paziņojumiem attiecas šādi rādītāji:

2.1 Iepriekšēju elektronisko datu ieguve un apmaiņa – M33 *ITMATT* *V1* **un M41 *PREDES* 2.1. versijas** paziņojumi:

2.1.1. un 2.1.2. punkts (Bez izmaiņām.)

**2.1.3. Saskaņā ar 08-002. pantu izraudzītie operatori vienādā mērā nodrošina, ka S10 sūtījumu identifikatori visiem sūtījumiem, kuros ir ievietotas preces, ir iekļauti *PREDES* elektroniskajā paziņojumā (*UPU EDI* ziņojumu standarts M41), ko nosūta galamērķa valsts izraudzītajam operatoram.**

19-201. pants

Kļūdaini pieņemtu paku apstrāde

Grozīts šā panta 5. un 6. punkts:

5. **Ja pastā kļūdaini pieņemtu paku vai tās satura daļu nenosūta atpakaļ sūtītājam vai nepiegādā adresātam**, sūtījuma nodošanas valsts izraudzīto operatoru nekavējoties informē par to, kā attiecīgā paka ir apstrādāta. Šajā paziņojumā precīzi norāda aizliegumu, kurš ir piemērots attiecībā uz paku, **un** priekšmetus, kuru dēļ ir notikusi ~~pakas~~  konfiskācija. Kļūdaini pieņemtai pakai, **kura** nosūtīta atpakaļ izraudzītajam operatoram sūtītājam, pievieno līdzīgu paziņojumu. Galamērķa vai tranzīta valsts izraudzītais operators adresātam var piegādāt vai pārsūtīt sūtījuma daļu, uz kuru neattiecas aizliegums.

6. Ja nepareizi pieņemta paka ir konfiscēta, **tranzītvalsts vai galamērķa valsts izraudzītais operators** **informē** sūtījuma nodošanas valsts izraudzīto operatoru, nosūtot CN 13 **aktu** vai, ja noslēgts divpusējs nolīgums, izmantojot attiecīgo *UPU EDI* standarta ziņojumu par sūtījumu (sūtījumu virzības izsekošanas notikumu *EME* un attiecīgo uzglabāšanas kodu).

# Reglamenti, veidlapas

CN 23 veidlapa

Muitas deklarācija

Grozīta atsevišķā CN 23veidlapa:

